༄༅། །ཨོཾ་སྭཱ་སྟི། རྣམ་དག་ཡེ་ཤེས་གཅིག་ལ་ཡང་། །སྣ་ཚོགས་དུ་མའི་སྣང་བརྙན་ཅན། ། ནག་པོ་ཆེན་པོའི་སྒྲུབ་ཐབས་འདིར། །ཡ་མཚན་སྐྱེས་ནས་བདག་གིས་བརྗོད། །བདག་བསྐྱེད་གང་ཡང་རུང་བ་སྔོན་དུ་འགྲོ་བས། མཎྜལ་གྲུ་གསུམ་དབུས་སུ་ཉི་གདན་གསུམ་ལ་ཧཱུཾ་གསུམ་བཀོད། མཐའ་མཆོད་གཏོར་གྱིས་བསྐོར། མཆོད་གཏོར་རྣམས་བྱིན་གྱིས་བརླབས་ནས། མདུན་བསྐྱེད་བསངས་སྦྱངས། གཞལ་ཡས་ཁང་གི་དབུས་སུ་ཆོས་འབྱུང་གདན་དང་བཅས་པ་བསྐྱེད། རང་གི་སྙིང་ག་ནས་ཧཱུཾ་མཐིང་ནག་སྤྲོས་ཏེ། དབུས་ཀྱི་གདན་ལ་འཁོད་པ་ནི། དཔལ་མགོན་པོ་ནག་པོ་གྲི་ཐོད་ཅན་གཅེར་བུའམ། བེར་ནག་པོ་གསོལ་བ་འདམ་ཀ་ཡིན་པས་གང་བསྐྱེད་ཀྱང་ཆོགདེའི་ཐུགས་ཀ་ནས་རཾ་དང་བྷྱོཿསྤྲོས་ཏེ་གཡས་གཡོན་དུ་འཁོད་པ་ལས། གཡས་སུ་ལས་ཀྱི་མགོན་པོ་སྤུ་གྲི་ཆིག་ཞུར་གྱི་སྐབས་བཞིན་བསྐྱེད། གཡོན་དུ་ལྷ་མོ་ནག་མོ་རལ་གྲི་དང་ཐོད་ཁྲག་ཐོགས་པ་བསྐྱེད། གནས་གསུམ་བྱིན་རླབས། ཡེ་ཤེས་པ་སྤྱན་འདྲེན། དབང་བསྐུར་རྒྱས་བཏབ། དམ་བཞག་རྣམས་བྱས་ལ། བཟླས་པའི་ཚེ། ཨོཾ་བཛྲ་མཧཱ་ཀཱ་ལ་གུ་ཎ་ཧྲི་ད་ཧཱུཾ་ཕཊ། ཨོཾ་མཧཱ་ཀཱ་ལ་ཏྲཀྴད་མཧཱ་ཀ་ལ་སིདྡྷི་ཏྲི་ཡཾ་དུ་ཛཿཛ ཿཞེས་ཡེ་ཤེས་མགོན་པོ་དང་ལས་མགོན་གྱི་སྔགས་སྦྲེལ་ནས་བཟླ། ཨོཾ་རོ་རུ་རོ་རུ་ཙ་པ་ལ་མ་ཧཱུཾ་མ་བྷྱོཿཛཿཛ ཿཞེས་ལྷ་མོའི་སྔགས་ཀྱང་བཟླས་ལ། མཆོད་གཏོར་འབུལ་བ་དང་། རྗེས་གནང་གི་བྱ་བ་ནི། སྤུ་གྲི་ཆིག་ཞུར་གྱི་སྐབས་དང་འདྲ་ཞིང་། བསྟོད་པ་ཡེ་ཤེས་མགོན་པོ་ལ། སྲིན་གཟུགས་མ་བྱེད། བཟླས་ལུང་གི་སྐབས་སྔགས་གསུམ་ཆར་སྦྲེལ་ནས་ལུང་སྟེར་རོ། །སངས་རྒྱས་ཀུན་གྱི་འཕྲིན་ལས་པར། །རྒྱུད་སྡེ་ཀུན༵་དུ་དག༵འ་བར་བསྔགས། །སྒྲུབ་ཐབས་ཤིན་ཏུ་རྨད་བྱུང་བའི། །སྙིང༵་པོ༵་ལ་ནི་ཉེ་བར་མཁོ། །དཔལ་མགོན་པོ་ཏྲཀྴད་གྲི་གུག་སྔགས་སྒྲུབ་མར་གྲགས་པའི་སྒྲུབ་ཐབས་ཀྱི་ལེ་ཚན་ནོ།། །།མངྒ་ལཾ། །